CELEX: 62019CN0669
Language: sl
Date: 2019-09-09 00:00:00
Title: Zadeva C-669/19 P: Pritožba, ki jo je BP vložila 9. septembra 2019 zoper sodbo Splošnega sodišča (peti senat) z dne 11. julija 2019 v zadevi T-838/16, BP/Agencija Evropske unije za temeljne pravice

11.11.2019   
            
            
               SL
            
            
               Uradni list Evropske unije
            
            
               C 383/48
            
         
      Pritožba, ki jo je BP vložila 9. septembra 2019 zoper sodbo Splošnega sodišča (peti senat) z dne 11. julija 2019 v zadevi T-838/16, BP/Agencija Evropske unije za temeljne pravice
      (Zadeva C-669/19 P)
      (2019/C 383/58)
      Jezik postopka: angleščina
      
         Stranki
      
      
         Pritožnica: BP (zastopnik: E. Lazar, avocat)
      
         Druga stranka v postopku: Agencija Evropske unije za temeljne pravice (FRA)
      
         Predlogi
      
      Pritožnica Sodišču predlaga, naj:
      
                  —
               
               
                  točke 1, 3 in 4 izreka izpodbijane sodbe razveljavi; in posledično
               
            
                  —
               
               
                  pritožnici prisodi ustrezno odškodnino za nastalo nepremoženjsko in premoženjsko škodo;
               
            
                  —
               
               
                  pritožnici prisodi ustrezno odškodnino v zvezi s posledicami obrekovalnih izjav, ki jih je zoper njo podala FRA, in škodo, storjeno za njen osebni in poklicni ugled;
               
            
                  —
               
               
                  FRA naloži plačilo stroškov postopka na prvi stopnji in pritožbenega postopka.
               
            
         Pritožbeni razlogi in bistvene trditve
      
      
                  1.
               
               
                  Prvi pritožbeni razlog: napačna uporaba prava in očitna napaka pri presoji dopustnosti novega tožbenega predloga in dokazov, predloženih na podlagi člena 85 Poslovnika; kršitev pravice do izjave; neobstoj poštenega sojenja; kršitev načela učinkovitega sodnega varstva iz člena 47 Listine EU; omejitev pravic; in kršitev člena 52 Listine EU.
               
            
                  2.
               
               
                  Drugi pritožbeni razlog: napačna uporaba prava in očitna napaka pri presoji točk 112, od 115 do 117, 126 in od 140 do 142 odškodninske tožbe pritožnice v povezavi z domnevno kršitvijo člena 2(3) Uredbe 1049/2001 (1), kršitvijo člena 8 EKČP in kršitvijo točk od 63 do 65 sodbe Bavarian Lager (2); kršitev dolžnosti obrazložitve v zvezi s prvotnim delnim razkritjem z učinkom erga omnes in naknadnim popolnim razkritjem pritožničinih osebnih podatkov; kršitev pravnega ravnotežja, ki ga je zakonodajalec Unije vzpostavil med Uredbo 1049/2001 in Uredbo 45/2001 (3); in kršitev sodbe Bavarian Lager.
               
            
                  3.
               
               
                  Tretji pritožbeni razlog: kršitev člena 134 in 135 Poslovnika ter kršitev dolžnosti obrazložitve; kršitev sodne prakse glede stroškov; omejitev pravic; in kršitev člena 52 Listine EU.
               
            
                  4.
               
               
                  Četrti pritožbeni razlog: kršitev člena 66 Poslovnika; zavrnitev dopustitve predloga za nerazkritje nekaterih občutljivih informacij iz sodbe T-838/16; nato pretirana obrazložitev sodbe; pa tudi neobstoj zakonite sestave petega senata brez možnosti odločanja v razširjenem senatu ali učinkovitega glasovanja.
               
            
         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 76).
      
         (2)  Sodba z dne 29. junija 2010, Komisija/Bavarian Lager (C-28/08 P, ECLI:EU:C:2010:378).
      
         (3)  Uredba (ES) št. 45/2001 evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL, posebna izdaja v slovenščini, poglavje 13, zvezek 26, str. 102).